text: خواتین کاہمارے سماج میں ایک خصوصی کردار ہے۔ کئی معنوں میں خواتین کی آزادی کو وسعت دینے میں ہی ملک کی آزادی کی معنویت پوشیدہ ہے۔ اس عملی حقیقت کا ادراک گھروں میں ماؤں بہنوں اور بیٹیوں کی شکل میں اور گھر سے باہر اپنے فیصلوں کے مطابق زندگی گزارنے کی ان کی آزادی میں کیا جا سکتا ہے۔ انہیں اپنے طور سے جینے کا اور اپنی صلاحیتوں کا بھرپور استعمال کرنے کا محفوظ ماحول اور موقع حاصل ہونا چاہئے۔ وہ اپنی صلاحیت کا استعمال چاہے گھر کی ترقی میں کریں یا ہماری ورک فورس یا اعلیٰ تعلیم کے اداروں میں اہم تعاون دے کر کریں، انہیں اپنے متبادل کا انتخاب کرنے کی پوری آزادی ہونی چاہئے۔ ایک قوم اور ایک سماج کی شکل میں ہمیں اس امر کو یقینی بنانا ہے کہ خواتین کو زندگی میں آگے بڑھنے کے تمام حقوق اور اہلیتیں دستیاب ہوں۔